Արջուտ

Արջուտ, գյուղ Հայաստանի Լոռու մարզի Փամբակ համայնքում։

Գյուղը տեղադրված է Փամբակի գոգավորությունում, բլրապատ, մեղմաթեք լեռնալանջի վրա՝ ծովի մակարդակից 1400-1600 մ բարձրության վրա,  Վանաձոր քաղաքից մոտ 5 կմ հյուսիս-արևելք։

Ընդհանուր տեղեկություններ 
Համայնք Գուգարքի տարածաշրջանում։ Համայնքի վարչական տարածքի մեջ մտնում է Արջուտ համայնքը և նրան կից Արջուտ կայարան բնակավայրը։ Վերջինս ստեղծվել է որպես երկաթուղային կայանին կից ավան և համանուն գյուղից հեռու է 1-2 կմ։ Նախկինում ունեցել է Արչուտ, Արջիտի անվանումները։ Ընկած է Վանաձոր-Սպիտակ ավտոմայրուղուց աջ։ Գյուղը տեղադրված է Փամբակի գոգավորությունում` բլրապատ, մեղմաթեք լեռնալանջի վրա։ Ունի ածխաթթվային համեմատաբար խոնավ։ Ագրոկլիմայական տեսակետից հանքային աղբյուրներ և տուֆի պաշարներ։

Կլիմա 
Կլիման բարեխառն լեռնային է, տևական, ցուրտ ձմեռներով։ Ամեն տարի հաստատվում է կայուն ձնածածկույթ։ Ամառները տաք են, համեմատաբար խոնավ։ Տարեկան մթնոլորտային տեղումները կազմում են 600-700 մմ։

Բնակչություն 
1897 թվականին ուներ 574, 1926 թվականին՝ 823, 1939 թվականին՝ 1052, 1959 թվականին՝ 1295, 1970 թվականին՝ 2003, 1979 թվականին՝ 2172, 2001 թվականին՝ 1007, 2011 թվականին` 990 բնակիչ։ 
Ըստ ՀՀ 2011 թ. մարդահամարի արդյունքների` Արջուտի մշտական բնակչությունը կազմել է 990, առկա բնակչությունը` 723 մարդ։ Մինչև 1988-1988 թթ. բնակեցված է եղել ադրբեջանցիներով։

Արջուտի բնակչության փոփոխությունը ժամանակի ընթացքում` ստորև.

Գյուղատնտեսություն 
Գյուղատնտեսությունում մեծ բաժին ունեն վարելահողերը (170 հա)։ Կան պտղատու այգիներ (6 հա)։ Պետական հողերը հիմնականում օգտագործվում են որպես արոտավայրեր (780 հա), խոտհարքներ (73 հա), վարելահողեր (77 հա)։

Բնակչության հիմնական զբաղվածությունը հանդիասանում է դաշտավարությունը, անասնապահությունը, բանջարաբուծությունն ու մեղվաբուծությունը։

Օգտակար հանածոներ 
Արջուտում կան ածխաթթվային հանքային աղբյուրներ և տուֆի պաշարներ։

Պատմամշակութային կառույցներ 
Արջուտն ունի Առաքելոց խաչ անվանմամբ մատուռ։

Հասարակական կառույցներ 
2013 թ.-ի դրությամբ Արջուտն ունի միջնակարգ դպրոց, գրադարան, բուժկետ և կապի հանգույց։

Ծանոթագրություններ 

Լոռու մարզի գյուղեր